JayJayThrowThrow/commonwealth-wiki-mix huggingface dataset:
سینے کا درد

طب و حکمت میں سینے کا درد ایک علامت ہے نا کہ ایک مرض۔ یعنی اس کا مطلب یہ ہوا کہ یہ سینے کے درد کی کیفیت مختلف امراض میں پیدا ہو سکتی ہے۔ سینے کا درد مرکزی (central) بھی ہو سکتا ہے اور جانبی (peripheral) بھی۔ جانبی، طب میں ایسی وجوہات یا مقامات یا اعضاء کو کہا جاتا ہے کہ جو اس مقام پر موجود نا ہوں جس کا ذکر کیا جا رہا ہے بلکہ اس کے جانبین میں پائے جاتے ہوں۔
قلبی وعائی وجوہات

قلبی وعائی نظام (cardiovascular system) کی وجہ سے ہونے والا سینے کا درد فوری طور پر توجہ اور طبی امداد چاہتا ہے۔ اس قسم کے امراض جنکو قلبی وعائی نظام میں شمار کیا جاتا ہے اور جن میں سینے کا درد ایک علامت کے طور پر نمودار ہوتا ہے ان کی چیدہ چیدہ فہرست یہ ہے۔
* خانِقہ (angina)
* احتشاء عضل قلب (myocardial infarction)
* تاجی متلازمۂ حاد (acute coronary syndrome)
* درد تامور (pericardial pain)
* اِلہتِاب تامور (pericarditis)
* اِنسِلاخ ابھر (aortic dissection)
* انصِمام پھیپڑی (pulmonary embolism)
قلبی پھیپڑی وجوہات

یہ وہ امراض یہ اسباب ہوتے ہیں کہ جن کا تعلق خاص طور پر قلب و پھیپڑوں سے ہوتا ہے، ایسے امراض کو قلبی پھیپڑی (cardiopulmonary) کہا جاتا ہے۔
* اِلہتِاب الریہ (pneumonia)
* ہوائی صدر (pneumothorax)
* دمی صدر (hemothorax)
* دمی ہوائی صدر (hemopneumothorax)
* توتری ہوائی صدر (tension pneumothorax)
* اِلہتِاب الجنب / جرسام (pleuritis / pleurisy)
ڈھانچی و اعصابی وجوہات

یہ سینے میں درد پیدا کرنے والی ایسی بیماریاں یا امراض ہیں کہ جن کا تعلق ریڑھ کی ہڈی، ڈھانچے اور اعصاب سے ہوتا ہے۔
* قرص فقری انفتاق (herniated intervertebral disc)
* فصال استخوانی (osteoarthritis)
* صدمہ (trauma) (بشمول تصادم والے صدمات)
میانہ و پھیپڑی وجوہات

میانہ (mediastinum) اصل میں دونوں پھیپڑوں کے درمیانی جگہ کا نام ہے۔
* صمۂ جسیم (massive embolus)
* اِلہتِاب رغامی (tracheitis)
* عنادِ میانہ (mediastinal malignancy)
نفسیاتی وجوہات

نفسیاتی وجوہات ایسی وجوہات ہوتی ہیں کہ جن میں فی الحقیقت تو کوئی مرض موجود نہیں ہو اس کے باوجود ماحولی پریشانیوں یا مریض کی نفسیاتی کیفیات کی وجہ سے اس شخص کو مرض کی علامات محسوس ہوتی ہوں۔
* تشویش (anxiety)

زمرہ:درد
زمرہ:دھڑ
زمرہ:علامات درد
زمرہ:قلبی وعائی امراض
زمرہ:آر ٹی ٹی
مسجد شنقیط

تصغیر|مسجد شنقیط
مسجد شنقیط اسلامی جمہوریہ موریتانیا جسے مسجد جمعہ بھی کہا جاتا ہے موریتانیا کی قدیم مساجد میں سے ایک ہے جسے موریتانیا کے علاقے آدرار کے ایک ضلع شنقیط (فرانسیسی میں Chinguetti) میں اواسس شہر کی بنیاد رکھنے والوں نے تعمیر کیا تھا۔ اس مسجد کی تعمیر بارہویں یا تیرہویں صدی عیسوی میں ہوئی۔ اس کا مینار دنیا میں مساجد کا مسلسل استعمال ہونے والا دوسرا قدیم ترین مینار سمجھا جاتا ہے۔ مینار مربع شکل کا ہے اور سادہ طریقہ سے بنا ہوا ہے۔ مینار تعمیر کرنے والے مالکی مسلک سے تعلق رکھتے تھے چنانچہ انھوں نے مینار اپنے مسلک کے مطابق سادہ ترین طریقہ سے بنایا تھا۔ اس مینار کو اسلامی جمہوریہ موریتانیا کا اہم قومی نشان سمجھا جاتا ہے۔ یونیسکو نے اسے عالمی ثقافتی ورثہ میں بھی شامل کیا ہوا ہے۔ یونیسکو نے 1970ء میں اس کی کچھ بحالی کی تھی مگر مجموعی طور پر مسجد اور یہ مینار ریت کے طوفانوں سے شدید متاثر ہو رہی ہے۔

زمرہ:افریقا میں تیرہویں صدی کی تاسیسات
زمرہ:تیرہویں صدی کی مساجد
زمرہ:موریتانیہ کی مساجد
زمرہ:موریتانی عمارات و ساخات نامکمل
زمرہ:کامنز زمرہ جس کا ربط ویکی ڈیٹا پر ہے
زمرہ:موریتانیہ میں مقامات عالمی ثقافتی ورثہ
زمرہ:بربر فن تعمیر
زمرہ:ویکی ڈیٹا سے مختلف مختصر وضاحت
علامت

تصغیر|text-top|ایک لال نشان جو روکنے کی علامت سمجھا جاتا ہے۔

علامت، ایک نشان یا لفظ ہے جس میں اشارہ، شناخت یا رشتہ کی نمائندگی کے طور پر اشارہ یا نشان دہی سمجھا جاتا ہے۔

زمرہ:تدوین
زمرہ:تصورات
زمرہ:چھوٹے پیغام خانوں کا استعمال کرنے والے مضامین
زمرہ:علامات
زمرہ:علم علامات
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:علم بیان
زمرہ:اشکال کلام
زمرہ:اصطلاحات
زمرہ:ثقافت
زمرہ:مذہبی عقائد، اقدار اور تحریکیں
مزید دیکھیے

* سائنس
* جغرافیہ
* تاریخ
* سیاست
* فن
* مذہب
* فلسفہ
* زبان
مسجد الحسین

مسجد الحسین (دیگر نام: مسجد سیدنا الحسین، مسجد حسین،مسجد راس الحسین) قاہرہ، مصر کی ایک قدیم مسجد ہے جو 549ھ (1154ء) میں تعمیر ہوئی۔ تحقیق کے مطابق یہ مسجد فاطمی خلفاء کے ایک قبرستان کی زمین پر تعمیر کی گئی۔ یہ مسجد اپنے تبرکات کی وجہ سے مشہور ہے مثلاً حضرت محمد کی ڈاڑھی کے کچھ بال، ان کے کچھ کپڑے اور ایک قدیم ترین قرآن کا مکمل مخطوطہ جس کا تعلق حضرت عثمان کے دور سے ہے اور حضرت عثمان کے ہاتھ کا اور حضرت علی ابن ابی طالب کرم اللہ وجہہ کے ہاتھ کا لکھا ہوا ہے۔.
اس کے علاوہ یہ مشہور ہے کہ امام حسین علیہ السلام کا سر مبارک جو اولاً دمشق، سوریہ میں دفنایا گیا تھا، یہاں لا کر دفنایا گیا مگر زیادہ روایات یہ ہیں کہ یہ سرِ اقدس واپس کربلا، عراق لے جا کر دفنایا گیا تھا۔
تاریخ

مسجد الحسین 549ھ (1154ء) میں حضرت محمد کے نواسے امام حسین علیہ السلام کے نام پر تعمیر ہوئی۔ بعد میں مسجد میں وہ جگہ شامل کر دی گئی جہاں مشہور روایات کے مطابق امام حسين علیہ السلام کا سر مبارک دفن تھا۔ مسجد پر موجود کھدی ہوئی تحریروں کے مطابق 634ھ (1237ء) میں ایک مینار تعمیر کیا گیا اور مسجد میں ستونوں کا اضافہ کیا گیا۔ 1175ھ (1761-62ء) میں امیر عبد الرحمٰن کتخدا نے مینار کے اوپر والے حصے اور گنبد کی تعمیر کی۔ 1279ھ (1863ء) میں خدیو اسماعیل نے مسجد کو وسیع کیا۔ کام 1290ھ (1873ء) تک جاری رہا۔ ایک نئے مینار کی تعمیر 1295ھ (1878ء) تک جاری رہی۔ مسجد میں پنتالیس ستون ہیں جو سنگِ مرمر سے بنے ہیں اور چھت کے اندرونی حصہ پر مہنگی لکڑی کا کام ہے۔ محراب کی تعمیر و تزئین 1303ھ (1886ء) میں کی گئی۔ مسجد میں زبردست خطاطی اور نقاشی دیکھی جا سکتی ہے جس میں سے کچھ کافی قدیم ہے۔
مسجد کے تبرکات

مسجد میں کئی تبرکات ہیں جن کو کثیر تعداد میں لوگ دیکھنے آتے ہیں۔ ان میں سے کچھ درج ذیل ہیں:
# مسجد میں قرآن کا ایک 1400سال کے قریب پرانا نسخہ موجود ہے جو مکمل ہے۔ ایک روایت کے مطابق یہ نسخہ حضرت عثمان کے دور سے تعلق رکھتا ہے اور وہ نسخہ ہے جو ان کے دور میں یکجا کر کے مختلف علاقوں میں بھیجنے کے ساتھ مصر میں بھی بھیجا گیا تھا۔ روایات کے مطابق یہ حضرت عثمان اور حضرت علی کرم اللہ وجہہ کے ہاتھ کا لکھا ہوا ہے۔ یہ نسخہ مختلف حکمرانوں کے پاس رہا۔ جدید دور میں چمڑے پر لکھے ہوئے اس نسخہ کو محفوظ کیا گیا ہے۔ یہ نسخہ ایسے خط میں ہے جو مدینہ میں چودہ سو سال پہلے قرآن کی کتابت کے لیے استعمال ہوتا تھا۔ یہ دنیا میں قرآن کا ایسا قدیم ترین نسخہ ہے جو مکمل قرآن پر مشتمل ہے۔
# حضرت محمد کی داڑھی کے کچھ بال
# حضرت محمد سے منسوب ایک سرمہ دانی
# روایت ہے کہ امام حسین علیہ السلام کا سر مبارک یہاں لا کر دفن کیا گیا تھا مگر اس کا کوئی واضح ثبوت نہیں اور اکثر روایات کے مطابق سر مبارک پہلے دمشق میں دفنایا گیا اور بعد میں جسم کے ساتھ کربلا میں دفنا دیا گیا ۔
حوالہ جات
بیرونی روابط

* یہاں دیکھیں: مسجد الحسین میں رکھی ہوئی حضرت محمد سے منسوب سرمہ دانی کی تصویر جسے ایک چھوٹے سے صندوق میں محفوظ کیا گیا ہے۔
* طرزِ تعمیر سے متعلق ایک سائٹ پر مسجد الحسین کے بارے میں کچھ معلومات


زمرہ:عربی طرز تعمیر
زمرہ:قاہرہ کی مساجد
زمرہ:قرون وسطی میں قاہرہ
زمرہ:مصر کی مساجد
زمرہ:مصر میں مقابر
زمرہ:مصری طرز تعمیر
زمرہ:کامنز زمرہ جس کا ربط ویکی ڈیٹا پر ہے
زمرہ:خودکار پیمانے کے ساتھ متعدد تصاویر استعمال کرنے والے صفحات
زمرہ:خلافت فاطمیہ کی بارہویں صدی کی تاسیسات
زمرہ:قاہرہ میں تاریخی یادگاریں
زمرہ:1154ء
زمرہ:549ھ
زمرہ:تاریخی مساجد
خانِقہ (ضدابہام)

خانقہ کا لفظ طب میں ایسے شدید درد کے لیے استعمال کیا جاتا ہے جو نہایت تیز ہوں اور بطور خاص گردن، چہرے اور سینے کے بالائی حصوں کو جکڑ لیتا ہو، اس کی اسی جکڑ لینے کی کیفیت کی وجہ سے اس کو خانقہ کہا جاتا ہے، اس کے علاوہ بعض اوقات اس کو ذبحہ بھی کہتے ہیں۔ خانقہ کا لفظ خَنـّــَاق سے ماخوذ ہے اور اسی سے خانق بھی بنا ہے۔ اس لفظ کے معنی حبس اور گھٹن کے بھی آتے ہیں۔

عام طور پر خانقہ سے مراد دل کو خون فراھم کرنے والی تاجی شریانوں میں اقفار (ischemia) کی وجہ سے ہونے والے سینے کے درد (chest pain) کی لی جاتی ہے۔ دل یا سینے میں یہ درد اصل میں خون کی فراھمی میں ہونے والے اقتطاع کی وجہ سے پیدا ہوتا ہے جو خانقہ، تاجی متلازمۂ حاد (acute coronary syndrome) اور احتشاء عضل قلب (myocardial infarction) جیسے امراض کا سبب بن سکتا ہے۔
* بطنی خانقہ (abdominal angina)
* خانقہ حاد (acute angina)
* ثباتی خانقہ (stable angina)
* بیثباتی خانقہ (unstable angina)
* صدری خانقہ (angina pectoris)
* بسیط خانقہ (angina simplex)
* لوزہ خانقہ (angina tonsillaris)
* رغامی خانقہ (angina trachealis)
* خانقۂ کاذب (pseudoangina)
* خانقہ معویہ (intestinal angina)
* پرنزمٹل خانقہ (Prinzmetal's angina)
* ونسان خانقہ (Vincent's angina)


زمرہ:ضد ابہام صفحات
زمرہ:قلبی وعائی امراض
زمرہ:ویکی ڈیٹا سے مختلف مختصر وضاحت
تاجی متلازمۂ حاد

تاجی متلازمہ حاد (Acute coronary syndrome) جیسا کہ نام سے ظاہر ہے کہ دل کی تاجی شریانوں (coronary arteries) کو لاحق ہونے والی ایک ایسی کیفیت کو کہا جاتا ہے جس کی آمد فوری یا حادی (acute) ہو۔ اس کیفیت یا مرض میں اقفار (Ischemia) کی وجہ سے دل کو خون لے جانے والی شریانوں کا کام متاثر یا ختم ہو جاتا ہے جس کی وجہ سے خانقہ (angina) اور / یا احتشاء عضل قلب (myocardial infarction) کی صورت حال پیدا ہو جاتی ہے۔ بیثباتی خانقہ (unstable angina) اور احتشاء عضل قلب کی علامات کو ایک ایسا متلازمہ (syndrome) تسلیم کیا جاتا ہے کہ جو اپنی نوعیت میں حادی ہو۔ جبکہ ثباتی خانقہ (stable angina) کو ایک مزمن (chronic) کیفیت میں شمار کیا جاتا ہے۔
حوالہ جات

زمرہ:قلبی وعائی امراض
زمرہ:امراض قلب
زمرہ:سنڈرومز
تاجی دوران

بنیادی طور پر تو تاجی (coronary) کی اصطلاح طب و حکمت میں ایسی ساخت یا ترتیب رکھنے والی شریانوں اور اعصاب کيليے استعمال کی جاتی ہے کہ جن کی شکل یا ترتیب تاج کی مانند جسم کے کسی حصے پر چڑھی یا لگی ہوئی ہو۔ بالعموم تاجی یا کارونری کا لفظ دل پر لگی ہوئی تاج نما شکل رکھنے والی شریانوں یا رگوں کيليے ہی بکثرت استعمال ہوتا ہے اور انھی دل کی تاجی شریانوں اور وریدوں کے نظام کو تاجی دوران (کارونری سرکیولیشن / coronary circulation) کہا جاتا ہے۔ جبکہ بعض اوقات اس کو وسعت دیکر امراض تاجی شریان (coronary artery diseases) مثال کے طور پر تاجی متلازمۂ حاد (ACS)، خانقہ (angina) اور / یا احتشاء عضل قلب (myocardial infarction) وغیرہ جیسی کیفیات کے ليے بھی استعمال کیا جاتا ہے۔== نگار خانہ ==
File:Blausen 0260 CoronaryVessels Anterior.png| File:Blausen 0261 CoronaryVessels Posterior.png| File:Blausen 0256 CoronaryArteries 02.png|

زمرہ:قلبی وعائی امراض
زمرہ:قلبی وعائی نظام
زمرہ:قلبیات
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:امراض قلب
شریان

شریان (جمع: شرائین) خون کی ایسی رگوں کو کہا جاتا ہے کہ جو خون کو دل سے حاصل کر کہ جسم کے دیگر حصوں تک پہنچاتی ہیں۔ اس کے برعکس وہ رگیں جو خون کو جسم سے واپس دل میں لے کر آتی ہیں ان کو وریدیں (veins) کہا جاتا ہے۔ انگریزی میں اسے آرٹری کہتے ہیں۔
نگار خانہ


File:Blausen 0051 Artery.png|


زمرہ:شریانیں
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
زمرہ:دل
زمرہ:علم تشریح الاعضا
زمرہ:تشریح انسان
زمرہ:انسانی جسم
خون

خون (بلڈ / blood) جانداروں کے جسم میں گردش کرنے والا ایک سیال ہوتا ہے جس میں مختلف اقسام کے خلیات اور غذائی و دیگر مادے تیرتے رہتے ہیں اور یوں تمام جسم میں خون کے ساتھ چکر لگاتے رہتے ہیں۔ خون کے جسم میں چکر لگانے یا گردش کرنے کو طب و حکمت میں دوران خون (blood circulation) کہا جاتا ہے۔ خون میں موجود سیال یا سیال کو آبدم (plasma) کہا جاتا ہے جبکہ اس میں موجود متعدد الاقسام کے خلیات مجموعی طور پر خلیات الدم یا blood cells کہلائے جاتے ہیں ؛ ان خلیات دم میں تین اقسام کے خلیات اہم ترین ہوتے ہیں جنکو اول --- سرخ خونی خلیات (red blood cells) دوم --- سفید خونی خلیات (white blood cells) اور سوم --- صفیحات (thrombocytes) کے نام سے یاد کیا جاتا ہے۔
مزید دیکھیے

* بلڈ گروپ یا خون کے گروپ
* خونی خلیات (blood cells)
* خون بہنا (خون بہنا)
* خون کا امتحان (اختبارِ خون)
* خون کا عطیہ
* فشار خون (فشار خون)
* خون کی اقسام (blood groups)
* خون کی کمی، انیمیا (فقرالدم)



زمرہ:جسمانی سیال
زمرہ:دمیات
زمرہ:نسیجیں
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:خون کے خلیات
زمرہ:نظام دوران خون
زمرہ:تشریح حیوانات
سید رضی

سید علیہ الرحمہ کی زندگی کا ہر پہلو ان کے آباو اجداد کے کردارکا آینہ داراور ان کی سیرت کاہر رخ ائمہ اطہار(ع) کی پاکیزہ زندگیوں کا تھا۔ وہ اپنے علمی تبحر، علمی کمال ،پاکیزگی اخلاق اور حسن سیرت واستغناء نفس کی دل آویز آداوں میں اتنی کشش رکھتے تھے کہ نگاہیں ان کی خوبی وزیبایی پر جم کر رہ جاتیں اور دل اس ورثہ دار عظمت ورفعت کے آگے جھکنے پر مجبور ھو جاتا۔
حسب ونسب

آپ کا نام محمد ،لقب رضی اور کنیت ابو الحسن تھی۔359ھ میں سر زمین بغداد میں پیدا ہوئے اور ایک ایسے گھرانے میں آنکھ کھولی جو علم وھدایت کا مرکز اور عزت وشوکت کا محور تھا۔ آپ (رح) کے والد بزرگوار، ابو احمد حسین تھے، جو پانچ مرتبہ نقابت آل ابی طالب کے منصب پر فایز ھوءے اور بنی عباس اور بنی بویہ کے دور حکومت میں یکساں نظر سے دیکھے جاتے تھے۔ چنانچہ ابو نصر بہاء الدولہ ابن بویہ نے انھیں الطاہر الاوحد کالقب دیا اور ان کی جلالت علمی ہمیشہ پاس ولحاظ رکھا۔ آپ (رح) کا خاندانی سلسلہ صرف چار واسطوں سے امامت کے سلسلہ زریں سے جاکر کا مل جاتا ہے، جو اس شجرہ نسب سے ظاہر ہے : ابو احمد حسین ابن موسیٰ ابن محمد ابن موسیٰ ابن ابراہیم ابن امام موسیٰ کاظم علیہ السلام۔ 25جمادی الاولیٰ، 400 ھ میں ستانوے برس کی عمرمیں انتقال فرمایا اور حایرحسینی میں دفن ھوے۔ ابو العلاء معریٰ نے ان کا مرثیہ کہا ہے، جس کا ایک شعر یہ ہے :

انتم ذووالنسب القصیر فطولکم باد علیٰ الکبراء والاشراف

زمرہ:بغداد
رعد (میزائل)

رعد میزائل جس حتف 8 بھی کہلاتا ہے۔ پاکستان کا بنایا گیا ہوا سے زمین میں مار کرنے والا میزائل ہے۔ اسے پاکستانی کمپنی Air Weapons Complex نے بنایا ہے۔ حتف 8 یا رعد میزائل اسی میزائل پروگرام کا ایک حصہ ہے۔ یہ ایک سپر سانک کروز میزائل ہے جو فضاء سے جیٹ طیارے کے مدد سے داغا جا سکتا ہے۔ رعد کروز میزائل ہر قسم کے ایٹمی اور روایتی ہتھیار اپنے ساتھ لے جانے کی صلاحیت رکھتا ہے اور ساڑے تین سو کلومیٹر تک اپنے ہدف کو کمال درستی سے نشانہ بنا سکتا ہے۔ اس کے ساتھ ساتھ یہ میزائل سٹیلتھ صلاحیت کا حامل ہے اور دشمن کے راڈار اور دیگر باخبر رکھنے والے آلات کی نظروں میں آئے بغیر اپنے ہدف کو نشانہ بنا سکتا ہے۔
اسٹریٹجک نقطہ نگاہ سے اس میزائل کی بہت اہمیت ہے۔ کسی بھی جنگ کے دوران یہ میزائل آسانی سے دشمن کے آلات، راڈار پوسٹ بالخصوص بحری بیڑے اور بحری جہازوں کو نہایت درستی سے نشانہ بنانے کی صلاحیت رکھتا ہے۔ اس وجہ سے رعد کروز میزائل کی بدولت پاکستان کو زمین اور سمندر پر “اسٹریٹجک سٹینڈ آف” استعداد حاصل ہو گئی ہے۔

پاکستان نے 18 فروری 2020ء کو کروز میزائل ’رعد 2‘ کا کامیاب تجربہ کیا ہے، میزائل میں جدید ترین گائیڈنس اور نیوی گیشن سسٹم نصب ہے اور یہ 600 کلومیٹر تک کے فاصلے پر زمین اور سمندر میں اپنے ہدف کو آسانی سے نشانہ بناسکتا ہے۔
استعمال کرنے والے ممالک

* پاکستان نے 31 مئی، 2012 میں حتف 8 رعد میزائل کا کامیاب تجربہ کیاہے۔
حوالہ جات

زمرہ:پاکستان کے ہتھیار
زمرہ:پاکستانی میزائل
زمرہ:کامنز زمرہ جس کا ربط ویکی ڈیٹا پر ہے
زمرہ:کروز میزائل
میلو ویادو

میلو ویادو جنوبی فرانس میں دریائے ٹارن کی وادی پر قائم ایک عظیم پل ہے۔ انگریز ماہر تعمیرات نارمن فاسٹر اور پلوں کے فرانسیسی مہندس مائیکل ورلوگیوکس کا ڈیزائن کردہ یہ گاڑیوں کے لیے تیار کردہ دنیا کا بلند ترین پل ہے جس کے ایک ستون کی بلندی 343 میٹر (ایک ہزار 125 فٹ) ہے جو پیرس کے مشہور ایفل ٹاور سے بھی زیادہ ہے۔ ویادو پیرس سے بیزیرس جانے والے راستے اے 75-اے 71 کا حصہ ہے۔ اس کا افتتاح 14 دسمبر 2004ء کو فرانس کے صدر ژاک شیراک نے کیا اور دو روز بعد اسے گاڑیوں کے لیے کھول دیا گیا۔ اس پل کی تعمیر کا آغاز 16 اکتوبر 2001ء کو ہوا تھا۔

پل کی تعمیر سے سڑک نیچے وادی میں میلو کے شہر میں اترتی تھی اور جولائی اور اگست کے تعطیلات کے ایام میں ٹریفک کے شدید مسائل پیدا ہوتے تھے۔ اس لیے ایک ایسے پل کی ضرورت محسوس کی گئی جو ٹریفک کو اس وادی کو با آسانی عبور کرنے کی سہولت دے۔ اس مقصد کے لیے یہ عظیم الشان منصوبہ تخلیق کیا گیا جو میلو ویادو جیسی عظیم تعمیر کی صورت میں منتج ہوا۔

میلو ویادو پل 7 کنکریٹ کے ستونوں کے سہارے قائم ہے جس پر 36 ہزار ٹن وزنی اور 2460 میٹر طویل سڑک تعمیر ہے جو 32 میٹر چوڑی اور 4.2 میٹر گہری ہے۔
نگار خانہ


Image:Millau (3).JPG|Image:Millau (10).JPG|Image:Millau (19).JPG|Image:Millau (21).JPG|Image:Millau (22).JPG|

زمرہ:2004ء میں پایہ تکمیل پل
زمرہ:پل
زمرہ:عظیم منصوبہ جات
زمرہ:فرانس میں امتیازی نشانات
زمرہ:ہائی ٹیک فن تعمیر
زمرہ:ویکی ڈیٹا سے مختلف مختصر وضاحت
زمرہ:فرانس میں 2004ء کی تاسیسات
مسجد الذہب

مسجد الذہب (سنہری مسجد) فلپائن کے دار الحکومت منیلا کے مسلم اکثریتی ضلع کوئیاپو میں واقع ایک عظیم مسجد ہے۔ اس کو سنہری مسجد اس لیے کہا جاتا ہے کیونکہ اس پر سنہری رنگ کا ایک عظیم گنبد تعمیر ہے۔ فلپائن کی سابق خاتون اول امیلڈا مارکوس کی زیر نگرانی یہ مسجد 1976ء میں لیبیا کے صدر معمر قذافی کے دورے کے لیے تعمیر کی گئی تھی تاہم لیبیائی صدر کا دورہ بعد ازاں منسوخ ہو گیا تھا۔ یہ منیلا کی مسلم برادری کے لیے مرکز کی حیثیت رکھتی ہے خصوصا نماز جمعہ کے موقع پر مکمل طور پر نمازیوں سے بھر جاتی ہے۔
اس تاریخی مسجد کی عدم دیکھ بھال کے باعث مینار اور گنبد کے کام کو شدید نقصان پہنچا ہے تاہم اب اس پر تزئین و آرائش کا کام شروع کیا جا رہا ہے۔

زمرہ:فلپائن کی مساجد
زمرہ:میٹرو منیلا کی مساجد
زمرہ:فلپائنی عمارات و ساخات نامکمل
زمرہ:کامنز زمرہ جس کا ربط ویکی ڈیٹا پر ہے
زمرہ:1976ء میں مکمل ہونے والی مساجد
سنہری مسجد، لاہور

تصغیر|سنہری مسجد
تصغیر|سنہری مسجد، فروری 1895 میں ولیم ہنری جیکسن کی تصویر
سنہری مسجد لاہور، پنجاب، پاکستان کے مرکز میں واقع ہے۔ سنہری مسجد کشمیری بازار میں واقع ہے۔ یہ 1750ء میں تین خوبصورت سنہری گنبدوں کے ساتھ تعمیر کی گئی۔ چار بلند و بالا مینار مسجد کے چاروں کونوں پر ہیں۔


زمرہ:1753ء میں مکمل ہونے والی مذہبی عمارات
زمرہ:اندرون لاہور
زمرہ:پنجاب کی عمارات و ساخات
زمرہ:پنجاب، پاکستان میں ثقافتی ورثہ مقامات
زمرہ:لاہور کی مساجد
زمرہ:مغلیہ طرز تعمیر
زمرہ:کامنز زمرہ جس کا ربط ویکی ڈیٹا پر ہے
زمرہ:مغلیہ دور کی مساجد
مصوفہ معاونتی ترتاش التفاظ/تائین

مصوفہ معاونتی لیزر التفاظ/تائین (میٹرکس اسیسٹیڈ لیزر ذیزورپشن/آئیونائزیشن—Matrix-assisted laser desorption/ionization) تجربہ گاہوں میں بکثرت استعمال ہونے والا تائین Ionization کا ایک اہم طریقۂ کار ہے جس کو کمیتی طیف پیمائی (mass spectrometry) میں اختیار کیا جاتا ہے۔ اس طریقۂ کار کی مدد سے حیاتی سالمات (جیسے حیاتی مکثورات (biopolymers)، لحمیات اور پیپٹائڈ وغیرہ) اور بڑے نامیاتی سالمات (جیسے مکثورات (پولیمرز) وغیرہ) کا تجزیہ صحت کے ساتھ کیا جا سکتا ہے جو دیگر طریقوں سے تجزیہ کرنے پر نازک اور زودشکن رویئے کا اظہار کرسکتے ہیں۔ اس کا اختصار اوائل الکلمات (acronym) کی مناسبت سے اردو میں مـمـلات کیا جاتا ہے اور انگریزی میں MALDI کیا جاتا ہے۔ اپنے اصول و طریقے کے اعتبار سے مملات، برقی پھوار تائین (electrospray ionization) کے طریقۂ کار سے خاصی مماثلت رکھتا ہے۔
وجہ تسمیہ

اس طریقۂ کار کے نام کو اگر دو بڑے حصوں میں توڑ کر سمجھا جائے تو بات کی وضاحت آسان ہوجاتی ہے، 1) نام کا پہلا حصہ، قالب معاونتی تو یہ ظاہر کرتا ہے کہ اس میں ایک قسم کے مصفوفہ (matrix) سے معانت لی جاتی ہے۔ 2) جبکہ نام کا بقایا حصہ یعنی، ترتاش التفاظ/تائین، کی وجہ یہ ہے کہ یہ تجربہ یا اختبار ترتاش (laser) کی مدد سے التفاظ (desorption) و تائین (ionization) کے اصول پر کیا جاتا ہے یعنی، لیزر کی موجودگی میں التفاظ/تائین کا عمل واقع ہونا۔

زمرہ:سالماتی حیاتیات
زمرہ:کیمیا
زمرہ:طبیعیات
زمرہ:ٹیکنالوجی
زمرہ:تحلیلی کیمیاء
زمرہ:کمیتی طیف پیمائی
قالب

سائنس و ریاضیات میں قالب (Matrix) کا لفظ بکثرت استعمال کیا جاتا ہے اور اس کا مطلب مختلف شعبہ جات میں مختلف ہوا کرتا ہے اس کے باوجود اس کے مفہوم میں ایک بات مشترک ہوتی ہے اور وہ ہے ایک ترتیب ؛ اور اسی وجہ سے اس کو قالب کہا جاتا ہے۔ خواہ کوئی بھی شاخ علم ہو، بنیادی طور پر قالب کا لفظ ایسے وقت استعمال کیا جاتا ہے جب کسی بھی شۓ (یا جزء یا اعداد یا سالمات وغیرہ) کی تنظیم یا ترتیب یا ان کے منظومہ (Array) کی بات آ رہی ہو۔

علم حیاتیات میں یہ لفظ عام طور پر خلیات کے مابین موجود نسیج کے لیے اختیار کیا جاتا ہے جو ظاہر ہے کہ بیرون خلوی ہوتی ہیں۔ جبکہ اسے درون خلوی ساختوں (جیسے مائٹوکونڈریا میں اور گالجی جسم میں) کے لیے بھی ادا کیا جاتا ہے۔


زمرہ:نام مقامات ضد ابہام صفحات
زمرہ:ویکی ڈیٹا سے مختلف مختصر وضاحت
برقی پھوار تائین

برقی پھوار تائین (الیکٹرو اسپرے آیونائزیشن / electrospray ionization) اصل میں برقی پھوار کے ذریعہ سے سالمات کبیر (macromolecules) سے آئون (ions) بنانے (یعنی تائین (ionization)) کا ایک طریقہ کار ہے جس کو کمیتی طیف پیمائی (mass spectrometry) میں استعمال کیا جاتا ہے۔

زمرہ:حیاتی کیمیا
زمرہ:سالماتی حیاتیات
زمرہ:طیف پیمائی
زمرہ:کمیتی طیف پیمائی
زمرہ:تحلیلی کیمیاء
زمرہ:سانچہ حوالہ جات میں نامعلوم پیرامیٹر پر مشتمل صفحات
زمرہ:سیالی حرکیات
زمرہ:1975ء
زمرہ:1970ء کی دہائی میں سائنس
زمرہ:پیمائشی آلات
آئیونائزیشن

تائین کا لفظ اصل میں آئون یا آئن / ion سے بنا ہے اور اس کا مطلب آئون میں تحلیل ہوجانے کا ہوتا ہے، عربی تلفظ کے لحاظ سے اسے تأيين کہا جاتا ہے جبکہ اردو میں تائین کا لفظ اردو ادایگی سے قریب ہے۔ انگریزی میں اسے Ionization کہتے ہیں۔ یہ فی الحقیقت ایک طبیعیاتی مظہر ہے جس میں ایک جوہر یا سالمہ ٹوٹ کر باردار ذرات میں تقسیم ہوجاتا ہے جن پر یا تو مثبت بار ہو سکتا ہے یا منفی بار۔

آین چند ایسے الفاظ میں شامل ہے جس کو اس اردو دائرہ المعارف پر انگریزی سے اپنایا گیا ہے۔ ایسا کرنے کی دیگر وجوہات کے ساتھ ایک قابل ذکر وجہ یہ ہے کہ اس لفظ سے دیگر متعلقہ الفاظ اردو قواعد کے مطابق بنانے میں سہولت ہوگی اور وہ الفاظ اردو میں اجنبی بھی نہیں لگیں کے۔ مثال کے طور پر آین سے انگریزی میں Ionization کا لفظ بنتا ہے جس کو اردو قواعد کی رو سے تائین بنایا جا سکتا ہے۔ اسی طرح مثبت آین کو انگریزی میں cation کہا جاتا ہے جو منفیرہ کی مناسبت سے بنایا گیا لفظ ہے اور اردو میں اسے مثبت سے مث لے کر آین کے ساتھ لگا کر مثاین (cation) بنتا ہے۔ اسی طرح منفی آین کو انگریزی میں آئون کہا جاتا ہے جو مثبیرہ کی مناسبت سے بنایا گیا لفظ ہے اور اردو میں اسے منفی سے من لے کر آین کے ساتھ لگا کر مناین (anion) بنایا جاتا ہے۔ ان الفاظ کی ایک فہرست سامنے شکل کے خانے میں دیکھی جا سکتی ہے۔


زمرہ:آئون
تائین
زمرہ:جوہری طبیعیات
زمرہ:سالماتی طبیعیات
زمرہ:کمیتی طیف پیمائی
زمرہ:مقداریہ کیمیا
زمرہ:طبیعی کیمیا
زمرہ:ویکی ڈیٹا سے مطابقت رکھنے والی مختصر تفصیل
کمیت-بار تناسب

کمیت-بار تناسب ( m/q ) ایک طبیعیاتی مقدار (physical quantity) کو کہا جاتا ہے جو کسی برقی باردار ذرے کی برقی حرکیات (electrodynamics) کی تشریح میں استعمال کی جاتی ہے۔ اسے انگریزی میں Mass-to-charge ratio کہا جاتا ہے۔ انبوہ طیف پیمائی میں اس کا تخمینہ لگانے کے لیے عام طور پر پرواز کا وقت (Time of flight) کا اسلوب اختیار کیا جاتا ہے جو دیگر جدید آلات (جیسے مملات (MALDI)) میں لیزر اور قالب کی اعانت و اشتراک سے مستعمل ہے۔

زمرہ:پیمائشیات
زمرہ:کمیتی طیف پیمائی
زمرہ:نسبت تناسب
زمرہ:طبیعیات
زمرہ:طبیعیاتی تصورات
زمرہ:طیف پیمائی
زمرہ:طبیعی مقداریں
زمرہ:ویکی ڈیٹا سے مطابقت رکھنے والی مختصر تفصیل
زمرہ:1897ء
زمرہ:1890ء کی دہائی میں سائنس
کمیتی طیف پیمائی

کمیتی طیف پیمائی ایک قسم کی ایسی طیف پیمائی ہوتی ہے جس میں نہایت ننھے ننھے اجزاء (سالمات اور آئون) کے کمیت-بار تناسب کی پیمائش جاتی ہے۔ سائنس کے متعدد شعبہ جات؛ بشمول کیمیاء، علم الادویہ، طبیعیات، وراثیات و سالماتی حیاتیات میں یہ طریقہ ایک نہایت بنیادی اور اہم اختبار و تجربے کی حیثیت اختیار کر چکا ہے۔ منبع تائین (ionization) کے جدید طریقے اور وسائل دریافت ہونے اور ان کی کمیتی طیف پیمائی میں معاونت کی وجہ سے یہ طریقۂ تحقیق بطور خاص علم الادویہ و سالماتی حیاتیات میں آج کل ایک لازم اسلوب کے طور پر رائج ہے۔ تائین کے ان جدید طریقوں میں برقی پھوار تائین (electrospray ionization) اور مصوفہ معاونتی لیزر التفاظ/تائین (matrix-assisted laser desorption/ ionization) اہم ہیں۔
تاریخ

کمیتی طیف پیمائی کی موجودہ شکل میں آنے سے قبل اس کی ایک طویل تاریخ ہے جو عموما 1897ء میں جے جے تھامسن کے مہبط شعاع (Cathode ray) کے تجربات سے شروع ہوتی ہوئی تسلیم کی جاتی ہے۔ تھامسن، گیسوں میں سے برقی رو گذرنے کے تجربات کر رہا تھا جس دوران اس نے برقی میدان میں سے گذرتے ہوئے باردار ذرات کا اپنے راستے سے منحرف ہونے کا مشاہدہ کیا۔ اس نے اس مشاہدے کو ایک گراف (جسے آج کل گراف طیف (spectrograph) کہا جاتا ہے) کی صورت میں محفوظ کرنے کی کوششیں بھی کیں۔ جے جے تھامسن کو 1906ء کا طبیعیات میں نوبل انعام دیا گیا۔ گو تھامسن کے تجربات نے واضع طور پر طیف پیمائی کی جانب راہ کو ہموار کیا مگر اس سے قبل اسی قسم کے ابتدائییییییی تجربات ایک جرمن سائنس دان گولڈ اسٹین نے 1886ء میں بھی کیے تھے جب اس نے کم دباؤ والی نلی میں مخصوص اقسام و حرکت رکھنے والی شعاعوں کے اخراج کا مشاہدہ کیا، جو ایک سوراخ دار مہبط (cathode) سے گذر کر مصعد (anode) کی جانب سفر کرتی ہیں، گولڈ اسٹین نے ان شعاعوں کو مصعد شعاعیں (anode rays) کا نام دیا۔


زمرہ:پیمائشی آلات
زمرہ:سائنسی ادوات
زمرہ:سائنسی تکنیکیں
زمرہ:سریری امراضیات
زمرہ:ویکی ڈیٹا سے مطابقت رکھنے والی مختصر تفصیل
مکشاف

مِکشاف (decetor) یا محساس (sensor) کسی بھی ایسی شے، اختراع یا آلے کو کہا جاتا ہے کہ جو کسی بھی قسم کا کوئی اشارہ (signal) شناخت کرنے یا انکـشاف (detection) کرنے کی صلاحیت رکھتا ہو۔ مثال کے طور پر ایک برقی آلہ جو ریڈیو سگنل (radio signals) اور / یا تابکاری (radioactivity) کو شناخت کرتا ہے۔ ایک قابل ذکر بات یہ ہے کہ detector ایک انسان کو بھی کہا جاتا ہے جو کوئی راز معلوم کرنے کی کوشش کرتا ہو، اردو میں عام طور پر اس کو جاسوس کہا جاتا ہے، مکشاف کا لفظ انسانی detector یا detective یا جاسوس کے لیے بھی صحت کے ساتھ قابل استعمال ہے۔
* detect: کشف (مصدر) / یکشف (فعل)
* detector: مکشاف
* detection: اکتشاف
تسمیات

مکشاف دراصل عربی لفظ کشف سے نکلا ہے جس کا مطلب ہے کھوج لگانا، پتہ لگانا، سراغ رسانی کرنا۔ محساس بھی عربی زبان کے لفظ حس یا احساس سے ماخوذ ہے جس کا مطلب ہے کسی چیز کو معلوم کرنا، محسوس کرنا وغیرہ۔
مزید دیکھیے

* انتقالہ
* مفعال

زمرہ:انتقالات
زمرہ:پیمائشی آلات
زمرہ:محساسات
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
زمرہ:برقیات
زمرہ:کمپیوٹر ہارڈویئر
اکسیر

اکسیر یا الاکسیر، اصل میں ایک عربی لفظ ہے جس سے یہ انگریزی میں داخل ہوکر elixir کہلایا۔ گو کہ طبی لحاظ سے اکسیر ایک ایسی دوا ہوتی ہے جس میں دوا کے طور پر افیم اور الکحل ایک جز کے طور پر عموما شامل ہوتے ہیں۔ جبکہ اس کے برعکس اکیسر سے عام طور پر مراد ایک ایسے جادوئی مرکب کی بھی لی جاتی ہے جس کو پینے سے حیات لافانی حاصل کی جا سکتی ہے یا ہر مرض کو شفا دی جا سکتی ہے، اپنے اس مفہوم میں اکسیر کو آب حیات (Elixir of life) کہنا بہتر ہوتا ہے۔ اکسیر کے موجودہ ادویاتی مفہوم کے علاوہ ایک اور اہم مفہوم اس کا سنگ فیلسوف (lapis philosophorum) (پارس) کے لیے استعمال ہونا بھی ہے۔
حوالہ جات و بیرونی روابط


زمرہ:ابدیت
زمرہ:کیمیاء گری مادے
زمرہ:طب
زمرہ:طب یونانی
زمرہ:فوق الفطرت افسانے
زمرہ:چھوٹے پیغام خانوں کا استعمال کرنے والے مضامین
زمرہ:مصری علم الاساطیر
زمرہ:جادوئی اشیا
زمرہ:مشروبات
زمرہ:کاذب سائنس